Hagen på Grindvold
tirsdag 18. september 2012
Årets tabbe
Ja, det er ikke til å kommer bort fra at det blir en del tabber i hagen. Noen større enn andre. Denne tabben er i og for seg ikke så stor. Nå i ettertid må jeg le av meg selv, men akkurat da jeg oppdaget hva jeg gjorde, hadde jeg lyst til å dunke hodet i veggen!
Etter våronna i mai, sådde jeg en hel masse ettårige valmuer og pionvalmuer. Jeg strødde på en del frø både i bed og i en sinkbalje.
Jeg var til og med flink til å vanne og holde det fuktig. Så ble det noen dager hvor jeg ikke hadde mulighet til å pusle rundt i hagen, men så kom dagen jeg kunne ta meg en runde igjen! Jeg husker jeg ble så irritert over alt det ugresset som hadde kommet i bedet, og til og med i den sinkbalja. Jeg husker til og med jeg sa til gubben at det måtte være utrolig mye ugress som kom med lufta og sådde seg alle mulige steder. Her burde det kanskje begynt å ringe en bjelle, men det gjorde ikke det.
Så jeg hentet ugrasbøtta, tok med krafsa og satte igang! Bort med ugraset!!!! Jeg nappet og luket styggedommen! Sinkbalja ble helrenset, og så begynte jeg i bedet.
Jeg fikk tatt veldig mye før lynet slo ned.
PIONVALMUENE!!!!!
Dette var jo Pionvalmuene jeg hadde sådd for litt over en uke siden!
Det sto igjen noen få spirer. Noen hadde fått så hard medfart i nappinga av naboene, så de døde. Men to vokste opp og blomstret. De sto ikke lenge pga alt regnet, men jeg rakk da fange den ene med kamera.. Frøstandene får stå og modne. Kanskje de sår seg og kommer neste år. Hvis ikke, må jeg uansett prøve igjen neste år. Jeg kommer iallefall aldri til å glemme hvordan småspirene til disse valmuene ser ut, så neste år skal alle få vokse opp og lage det havet med blomster som jeg så for meg.

Fargen på denne var mye finere enn bildet på frøpakken (og bildet mitt her), så disse må jeg helt klart få tak i mer frøposer av til neste sesong. Får håpe jeg har tatt vare på den tomme frøposen.
Ønsker deg en god tirsdag! :)
Skrevet av Marita kl. 10:50 5 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Diverse
søndag 16. september 2012
Høst ved inngangen
Idag har vi hatt en fin søndag, og jeg har gjort ferdig høstpynten ved inngangen. Alltid koslig med litt nytt å se på :)

Petunia, Hortensia, Pelargonium og et par fuksia får være ute ei stund til. Inni kroken der er det lunt og fint etter at det ble veranda med levegg. Tror det skal bli en del frost før plantene tar skade av det.
Vi tok av taket på paviljongen idag også. Ingen vits å vente. Plutselig kan det komme skikkelig høstvind som kan ødelegge hele greia
Pyntegresskarene er fra egen avling. Hele 2 stykker ble det altså!! (hehe...)
Ellers blir det mer og mer høst i hagen her. Jeg må innrømme at jeg ikke er noe høstmenneske. Jeg trives bedre da snøen kommer, og blir liggende!
I løpet av uka skal jeg sette ned vårløk. Det er noe jeg gleder meg til! :) Og nå får jeg satt den slik at vi får nyte den da vi kommer og går - altså ved inngangspartiet!
Håper alle har hatt en strålende søndag, og får en fin start på en ny uke!!
Skrevet av Marita kl. 21:16 4 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Diverse, Høst
fredag 14. september 2012
Favoritt i høsthagen
Hos Anne på Moseplassen kan du nå se mange hageentusiasters favoritter i høsthagen. Kanskje vil du melde deg på selv, med din egen favoritt?
Min favoritt akkurat nå, må bli Solhatten min. Solhatten som jeg må innrømme at jeg ble meget skuffet over etter kjøpet ifjor. Blomstene ble nemlig som den dere ser i midten til venstre. En klump med pinner rundt. Det ble ikke noe mer ut av blomstene ifjor, og jeg tenkte at dette var et skikkelig bomkjøp. Det var ikke en sånn type Solhatt jeg hadde tenkt å ha.
I år kom klumpene med pinner rundt i stort monn, og det så virkelig ikke pent ut. Til og med søster'n min, som har mer peiling på blomster enn meg, stusset litt.
Men så plutselig, brettet det seg ut ordentlige kronblader, og den ble vanvittig vakker høstrosa. Jeg er nok litt forelska, for jeg må bort en tur hver dag for å se og nyte.
Humlene ser ut til å elske den også, for de både spiser og slapper av der.
Håper du får en fin helg!!
Skrevet av Marita kl. 22:23 5 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Konkurranse, Stauder, Stauder i vår hage
mandag 10. september 2012
Blomstring i begynnelsen av September
Hagen er ikke lenger så intens. Den har roet seg ned, men blomstringen er fortsatt fantastisk. Jeg har såvidt begynt å tømme noen av de største krukkene, og gjør dem klare for vinteroppbevaring.
I noen netter nå har vi vært helt nede i -1,9!! Men sommerblomstene på verandaen er fortsatt like flotte. Hvis vi får en grei høst, kommer jeg kanskje til å ha sommerblomster til november :)
Uansett, her er noen smakebiter på blomster ute i hagen..
Hvit og vanlig solhatt. Spesielt den rosa er en storfavoritt hos humlene. Noen ganger ser det ut til at de bare sitter der og slapper av :)
Høstfloks som jeg var og hentet hos min mor. Den sturet fryktelig et par dager, etter at den kom hit, men så plutselig bestemte den seg for at den trivdes og åpnet alle knoppene. Denne har blomstret lenge nå, og ser ikke ut til å være ferdig ennå.
Bonusblomstring på Riddersporene jeg kjøpte i august.

En enslig solsikke blomstrer. Det står mange i knopp, så får vi enda litt mer sol, så kommer de nok til slutt. Jammen er alt treigt og sent i år!!!
Klematisene er fortsatt helt fantastiske!!!!
Isopen kjører på. Denne sådde jeg selv i vår, så nå i år er den litt "strantet", men til neste år kommer det til å bli fine tuer. Jeg har plantet dem til å danne kant mot grusstien som vi anla ved verandaen.
Kattosten gir seg ikke. Og etter at jeg fjernet Prydtobakken kom den mer til sin rett. Men, hit må det litt blått eller lilla, for det ble veeeeeldig rosa!!!
Bonica82 kommer til å blomstre til jul i år også :))
New Dawn kommer med litt bonusblomster hist og her etter at de ble plantet på sine tildelte plasser. De blomstret i pottene sine i sommer stakkars. Men de klarte seg utrolig bra!!!
Jeg venter enda på Kinasøten min. I år har den bredt seg ut som et gedigent teppe, så den gleder jeg meg virkelig til i år. Men mener å huske at den ikke startet før Oktober ifjor, så enda er det noe spennende å se fram til :)))
Håper du får en fin dag!! Jeg skal fortsette med kjøkkenskapvask før jeg skal hente unger og så på jobb!! :)


Skrevet av Marita kl. 10:25 3 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Roser, Stauder, Stauder i vår hage
onsdag 5. september 2012
Årets overraskelse
Jeg kjøpte to pakker med liljeløk i våres, og prøvde å drive dem i potter. Men det ble ingenting.
Allikevel hadde jeg ikke hjerte til å kaste dem, så jeg gravde de ned i bedet ved garasjen.
For et par uker siden skulle jeg prøve å ta bilde av en av rosene som står der, og måtte flytte på litt greiner og virrvarr, og VIPS! Der fikk jeg øye på den! En stilk med 2 flotte blomster! Det hadde jeg ikke trodd. Da jeg dro opp og tok bort prydtobakken som nesten har kvelt hele bedet i sommer, fant jeg flere stilker (uten blomst), så da er det altså liv i dem!!! Håper de kommer tilbake neste år, for da skal ikke prydtobakken stå der!!! :)

Ellers sliter jeg litt med å komme inn i god utnyttelse av dagen. Blir litt annerledes oppdeling av dagen etter at jeg fikk skolegutt. I tillegg bestemte 4 åringen seg for at det var tid for å slutte med bleie om natta, så da er det opp på do i tide og utide natta igjennom. For ikke å snakke om sengeskift og pysjskift de få nettene det går galt. Så mye søvn har det heller ikke blitt i det siste. Og nå er hun syk i tillegg.  Jaja, bare en får sove skikkelig igjen, kommer nok dagene til å bli litt bedre tenker jeg :) Vi har normalt ikke noen problemer med soving. Har aldri hatt, så vi er igrunn veldig bortskjemte slik sett :)
Egentlig hadde jeg tenkt å ta for meg de sommerblomstene jeg sådde selv i år, og litt erfaringer rundt dem, men det får komme da snuppelure er frisk og på plass i barnehagen igjen.
Enn så lenge ønsker jeg dere en flott dag, og håper flere enn meg har litt velfortjent fint vær! :)
Skrevet av Marita kl. 10:58 4 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Liljer
mandag 27. august 2012
Klematisene skuffer ikke
Jeg må virkelig si meg fornøyd med de sentblomstrende klematisene mine. De begynte for et par uker siden, slo ut for fullt de dagene vi hadde varmt og fint vær, og de står enda. Jeg ser at blomstene svekkes fortere i regnet, men det er ennå knopper og blomster på vei.
Etoile de Violette har strekt seg omtrent 3 meter oppi bua den vokser ved, og klamrer seg fast i Flammentanz.

"Blue Belle" er vel mellom 3-4 meter. Den slynger seg oppover grenene til "Polstjärnan", har rundet buen og er på vei nedover igjen på andre siden :) Klokkene er små og søte, men man må stå ganske nær for å virkelig få se dem.


Rouge Cardinal er blitt ca 2 meter høy i år. Den begynte egentlig ganske tidlig med blomstringen, men holder på enda. Ikke noe som er bedre enn det. Nå har også "Lykkefund" vokst seg et par meter over bakken, så jeg ser for meg at det virkelig kan bli fint til neste år!
Men, det er jo klart; jeg bor her jeg bor, på kalde innlandet, så vinteren kan virkelig sparke fra seg her. Jeg har i allefall fulgt gode råd og plantet dypt, vannet og gjødslet i hele sommer så de ikke skulle lide noen nød den første sesongen her hos meg. Så da er det egentlig bare å håpe at de vil tåle vinteren og kommer tilbake neste år. Disse kommer på nytt fra rota, så sjansene skulle være ganske gode :)
Høsten puster meg i nakken, men jeg tviholder på sommeren bare LITT til. Sommerblomstene er en fryd å se på enda, så noe lyngplanter kommer ikke hit før det blir høyst nødvendig :)
Ha en fin mandag!!!!!

Skrevet av Marita kl. 12:39 2 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Klematis
tirsdag 21. august 2012
Skolestart
Eldstemann har nå blitt skolegutt. Det var haugevis med sommerfugler i omløp i både hans og min mage igår. Rart med det, det er nesten like stort for oss voksne som det er for 1.klassingen selv :)
Flott sekk fikk han også, og noen bøker. Så igår kveld satte vi på Lynet McQueen og Angry Birds bokpapir på bøkene han fikk :D
Nå er det så godt som helt vanlig hverdag. Jeg har bare denne uken igjen med masse ekstra jobbing, og så er det helt vanlige uker igjen. Det skal bli godt kjenner jeg.
Fin tirsdag til alle!
Skrevet av Marita kl. 12:39 5 kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 16. august 2012
Herlige sommerdager!
Nå har vi virkelig hatt noen herlige dager fyllt med sol og varme. Det har både mennesker og blomster satt stor pris på. Krukkene på verandaen har jeg vannet mer de siste dagene, enn jeg har gjort hele sommeren tilsammen! Og nå strutter de mer enn noen sinne. I år har jeg vært særdeles flink å gjødsle sommerblomstene mine, så da er det stort håp om at de står til frosten tar dem.
Klematisene mine blomstrer som bare det for tida. Det ble akkurat som jeg hadde tenkt, at når rosene var ferdig, satte klematisene igang. Veldig fornøyd med det. Nå gjenstår det bare å se om de overlever vinteren, og kommer igjen neste år. Klematisene skal få et eget innlegg, så flotte som de er :)
Håper alle nyter dagene!
Skrevet av Marita kl. 13:20 2 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Krukkeplanting, Sommerblomster
lørdag 11. august 2012
En innholdsrik helg
Det må jeg kunne kalle denne helga. "Elverumsdagene" har gått av stabelen som vanlig, og jeg sto som så mange år før, på jobb til kl.24 fredag kveld. Idag hadde jeg morgenvakt, heldigvis, men ganske så sliten lell.
Og siden det er bursdagen min idag, har jeg og gubben spist god mat og vært på kino. (Vi så "Ted" - en pussig, sær og morsom film). Og nå avslutter vi det hele med litt OL oppdatering, en Jordbær/Lime cider og fotmassasje :)
Også har jeg jo lovt bort bilder..
Så fint det ble med singel på stien ned mot drivhuset og vedbua.
Her driver man og arbeider :) Stien deler seg i to, hvor den ene skal ende ved lekehuset og den andre ved tørkestativet, og en platting som kommer på bakkenivå, etterhvert.
Dette bedet blir ganske stort, så jeg planter både vintergrønt, roser og stauder her. Og sikkert sommerblomster neste år, for å fylle ut.
Jeg skal få tatt et ordentlig bilde av inngangspartiet, men den gamle trappa vår står foran her enda, så bedet synes ikke forfra riktig enda.
Imorgen skal jeg gjøre ingenting (=plante litt mer i halvmånen min) også skal vi hente ungene som kommer sammen med farmor med tog imorgen kveld. Jeg gleder meg veldig til å se dem igjen nå :)))
Håper dere nyter helgen!
Skrevet av Marita kl. 21:28 5 kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Vi lager hage
torsdag 9. august 2012
Har plantet min siste rose på mange år (........?)
Ja, det er gøy med roser og det er fint med roser. Men man må jo grave helt til Kina for å plante dem, og der sliter jeg noe fryktelig siden det er en del stein i jorda her, både store og små. Det siste døgnet har jeg plantet ikke mindre enn 9 roser! Herlighet, jeg er så LEI av å hakke og grave!!! På de tre siste viftet jeg pent med øyevippene og fikk hjelp av mannen som egentlig ryddet ut av skrotbua. Jeg sverget etterpå på at dette var de siste rosene vi skulle plante på maaaange år. (Ja, vi får vel se da.....)
Men bortsett fra det, så former det seg til rundt verandaen. Stiene er anlagt og fått grus, rosene er plantet. Så nå gjenstår det å flytte litt stauder og plante nye. Jeg har vært å "plyndret" staudene til min mor idag. Neida, hun skal avvikle hagen som hun sier, så da var det bare å forsyne seg. Det var astilber i 3 forskjellige farger, daglilje, primula, riddersporer, høstfloks, brudeslør....Diiiiiiiigre rotklumper som kan deles i både 3 og 4 deler før jeg planter dem her. Så tett planting blir ikke noe problem! :) Skal prøve å få tatt bilder imorgen.
Skrevet av Marita kl. 22:13 4 kommentarer:
Send dette via e-postBlogg dette!Del på TwitterDel på FacebookDel på Pinterest
Nyere innlegg Eldre innlegg Start
Abonner på: Innlegg (Atom)
Velkommen
Marita
Hagegal dame på 36 som med god hjelp av drømmemannen og to små på 6 og 4 for tiden holder på å bygge drømmehagen på 1,3 mål tomt, 294 moh, H5(H6). Velkommen til oss!
Vis hele profilen min
Jeg scrapper også
Marita Scrapper
Januarutfordring hos Scrappelyst - fødselsdag!
for 2 år siden
Blogger jeg titter i
Moseplassen.no
Vårplanter innkjøpt til terrassen :)
for 13 timer siden
primulas hage
Det spirer!
for én dag siden
Mina trädgårdar
Abies procera 'Procumbens'
for 3 dager siden
Villroses hage
Hageminne...
for 4 dager siden
Passion 4 baking
CARAMEL -SEMIFREDDO
for 5 dager siden
Trädgårdsflow
gardenflow.se
for 5 dager siden
Hagen i skogkanten
KLAR FOR NY HAGESESONG!
for 2 uker siden
Alice´s Eventyrland
Skønne hvide verden
for 2 uker siden
Parkvegens Hageglede
for 3 uker siden
Drømmehagen til Gulltann
Herdighetssoner og plantekataloger
for 3 uker siden
Enerhagen
I år skal jeg... Blommig fredag
for 4 uker siden
Tuaihagen og huset.
Hvit bacalao
for 4 uker siden
Fagertun
Hvorfor vinker potteplanten min?
for én måned siden
Landbohaven
for 2 måneder siden
Hagedesignerens hjørne
Lotus
for 2 måneder siden
Hageblogger.no
Litt oppryddning :)
for 3 måneder siden
marits hagekos og litt til,,,,
Mitt lille fine Berger,,,
for 3 måneder siden
Hagebo
Fra kaldt til mildvær
for 4 måneder siden
Romerikshaven
Et vakkert par
for 4 måneder siden
.
La humla surre
for 5 måneder siden
I hagen ved skauen
God jul!
for ett år siden
Et hageprosjekt
Det er sommer
for ett år siden
Hagen i svingen
EN SMAK AV SOMMAR.
for ett år siden
HAGELIVET PÅ SOLBAKKJEN
Våren urørt!
for ett år siden
TONEROSE DESIGN
10 Cara Alami Mengatasi Wajah Berminyak
for 2 år siden
Marianns verden
Siste junidagen
for 2 år siden
Hagavegen
Det skjer litt i hagen
for 2 år siden
BLOMSTERSTJERNEN
Smertefull Pepperkakehusfødsel
for 3 år siden
Aud på Dal
Litt rosa…
for 3 år siden
hegemors hage
I BOTANISK HAGE I KRAKOW!
for 3 år siden
Krepsemor`s hage
Avslutter Krepsemors Hage.......
for 4 år siden
Hannes hage
TINS ROSE
Etiketter
Vår (23) Stauder (16) Stauder i vår hage (16) Sommerblomster (11) Roser (9) Sådd (9) Vårtegn 2013 (9) X-faktor (9) Prosjekt Plantested (8) Tulipaner (8) Vi lager hage (8) Krukkeplanting (7) Klematis (6) Diverse (5) Fugler (5) Stiklinger (5) Veranda (5) Drivhus (4) Løkblomster (4) Busker (3) Grønnsaker (3) Juni 2012 (3) Rhododendron (3) Stikling (3) Fuchsia (2) Helgegleder (2) Jul (2) Relax avdelingen (2) Trær (2) Epletre (1) Frukttrær (1) Fuglemat (1) Hagevandring (1) Høst (1) Insekter i hagen (1) Kaker (1) Konkurranse (1) Liljer (1) Urter (1) Villrose (1) Vinter (1)
Følgere
Rosene mine
Oversikt over rosene mine og planteår
Louise Bugnet - 2012
Schneewitchen - 2012
Therese Bugnet - 2011
Lykkefund - 1 i 2011 og 1 i 2012
Bonica82 - 2011
Polstjärnan - 2011
Eplerosen - 2011
Flammentanz - 2010
Bloggarkiv
▼  2013 (32)
▼  juli (1)
Hagegleder
►  juni (3)
►  mai (3)
►  april (8)
►  mars (8)
►  februar (7)
►  januar (2)
►  2012 (90)
►  desember (2)
►  november (1)
►  oktober (1)
►  september (5)
►  august (7)
►  juli (7)
►  juni (11)
►  mai (13)
►  april (14)
►  mars (13)
►  februar (9)
►  januar (7)
Enkel-tema. Temabilder: Ollustrator. Drevet av Blogger.